Autonoomne piirkond (Hispaania)

Autonoomne piirkond (hispaania keeles comunidad autónoma) on Hispaania Kuningriigi  esimese järgu haldusüksus. Autonoomsed piirkonnad loodi pärast Hispaania demokratiseerumist aastatel 1979–1983 (autonoomsed linnad lisandusid 1995. aastal).

Kogu Hispaania on jagatud kokku 17 autonoomseks piirkonnaks ja kaheks autonoomseks linnaks (Ceuta ja Melilla). Igal piirkonnal on poliitilised institutsioonid, mis sarnanevad Hispaania riigi omadega: neil on igaühel (üldvalimistel moodustatud) ühekojaline seadusandlik kogu ja täitevvõimu asutused nagu valitsus ning president.

Autonoomia õigused on garanteeritud 1978. aastal vastu võetud Hispaania põhiseadusega, kuigi selle täpsed piirid pole määratletud ja sõltuvad konkreetsest autonoomsest piirkonnast. 

Suuremad autonoomsed piirkonnad jagunevad omakorda veel provintsideks (provincias). Väiksemad piirkonnad (mis tavaliselt ongi ühe ajaloolise provintsi suurused) ja provintsid jagunevad valdadeks (municipios).

 Autonoomsete piirkondade loend 
Autonoomsed piirkonnadNimiPealinnRahvaarvPindala (km²)SKT elaniku kohtaParlamentAmetlikud keeledSevilla8 663 17587 26830 968Andaluusia ParlamentHispaania keelZaragoza1 352 63047 71934 658Aragóni CortesPiirkondikult aragoni ja katalaani keelOviedo1 014 11210 60428 130Astuuria Vürstiriigi ÜldkoguPalma de Mallorca1 224 394499234 381Baleaaride parlamentKatalaani keel BaskimaaVitoria-Gasteiz2 240 113723439 547Baski ParlamentBaski keelToledo2 120 26179 46325 758Castilla – La Mancha CortesValladolid2 397 88994 22229 698Castilla-Leóni CortesMérida1 052 99841 63423 604Extremadura parlamentSantiago de Compostela2 715 42429 57428 644Galicia ParlamentGaleegi keelLas Palmas de Gran Canaria
Santa Cruz de Tenerife2 258 219744724 345Kanaaride ParlamentSantander593 386532128 461Kantaabria ParlamentBarcelona8 119 55032 11435 325Kataloonia ParlamentKatalaani keel,
araneesi murre (oksitaani keel)Logroño327 115504532 828La Rioja Parlament MadridMadrid7 125 5838030,142 198Madridi autonoomne kogukond MurciaMurcia1 584 80111 31325 887Murcia piirkondlik volikoguPamplona683 52510 39137 088Navarra ParlamentBaski keel ValenciaValencia5 414 29623 25526 453Valencia CortesValencia keelAutonoomsed linnad83 51218,522 751Ceuta linnavolikoguHispaania keel87 00112,320 479Melilla linnavolikogu

 Piirkondade haldusjaotus 

pisi|280x280px|Hispaania autonoomsed piirkonnad ja nende provintsid

Autonoomne piirkondHaldusüksused (provintsid/vallad)Almería, Cádiz, Córdoba, Granada, Huelva, Jaén, Málaga, SevillaHuesca, Teruel, ZaragozaAstuuria valdade loendBaleaaride valdade loend BaskimaaAraba, Biskaia, GipuzkoaAlbacete, Ciudad Real, Cuenca, Guadalajara, ToledoÁvila, Burgos, León, Palencia, Salamanca, Segovia, Soria, Valladolid, ZamoraBadajoz, CáceresA Coruña, Lugo, Ourense, PontevedraLas Palmas, Santa Cruz de TenerifeKantaabria valdade loendBarcelona, Girona, Lleida, TarragonaLa Rioja valdade loend MadridMadridi valdade loend MurciaMurcia valdade loendNavarra valdade loend ValenciaAlicante, Castellón, Valencia

 Volitused 
Hispaania põhiseaduse järgi on Hispaania jagamatu ja hispaanlased ühtne rahvus. Autonoomseks piirkonnaks saamist võivad taotleda Hispaania provintside provintsinõukogud või vastavad saari haldavad organid. Samuti võib Hispaania parlament Cortes Generales algatada autonoomse piirkonna loomise või piiride muutmise. Autonoomsetel piirkondadel ei ole lubatud omavahel liituda, omavaheline tihedam koostöö eeldab Cortesi luba.

Autonoomse piirkonna õigused ja volitused, mis on piirkonna ja riigi vahel kokku lepitud, leiab autonoomia statuudist. Statuut peab sisaldama piirkonna nime, selle halduspiire, piirkonna haldusorganite nimesid ja nende ülesehitust ning statuudi järgi riigilt ülevõetavad volitused. Statuudi muutmine vajab luba Cortesilt. Autonoomsed piirkonnad võivad kasutusele võtta omad lipud. Piirkonna avalikud hooned ja ametlikud üritused peavad korraga kasutama nii piirkonna kui ka Hispaania lippu. Igas autonoomses piirkonnas peab hispaania keel olema riigikeel, sellele lisaks võivad autonoomsed piirkonnad (kuni haldusüksuse piires) riigikeelteks kuulutada kohalikke keeli.

Autonoomsel piirkonnal on õigus hallata kohalikke institutsioone, muuta piirkonnasiseste valdade piire, korraldada linnaplaneerimist, riigihankeid, teedearengut ja ühistransporti, keskkonnakaitset, metsandust, kohalikku majandustegevust (hallates näiteks põllumajanduslikku tegevust, sadamaid, lennujaamasid, hüdraulilisi töid, kalapüüki sisevetes), kohalikku kultuuritegevust, tervishoidu ja sotsiaalhoolekandepoliitikat. Piirkondade eelarve tuleneb nende endi kehtestatud maksudest, riigi poolt neile ülekantud maksudest, kompenseerimise fondist ja nende isiklikest majandustegevusest tulenevast sissetulekust.
pisi|240x240px|Kohtumine piirkondade presidentide ja Hispaania valitsuse vahel (2017)
Keskvalitsuse käes on alati rahvusvahelised küsimused, relvajõud, mitmed seadusloome volitused ja kohtuvõimu täideviimine, migratsioonipoliitika ja väliskaubandusega seostuv, piirkondadevaheline (ühis-)transport, mitmed majandustegevused (kaevandused, kalapüük meres, kaitsetööstusettevõtted), meediavabaduse haldamine, (riigile vajalik) statistika ja õigus korraldada referendumeid. Lisaks võib autonoomse piirkonna volitusi ja õigusi sätestada autonoomia statuudis, et määratleda ka teemasid, mis ei ole põhiseadusega täpselt piiritletud.

Autonoomsete piirkondade võimuorganite tegevust võivad kontrollida Hispaania põhiseaduskohus ja valitsus. Konkreetsetel juhtudel võivad neile volitatud teemadel kontrollida võimuorganite tegevust ka muud juriidilised keskvõimu asutused, näiteks kontrollikoda võib kontrollida piirkonna eelarvelisi otsuseid. Kui autonoomne piirkond ületab talle antud volitusi, peab Hispaania valitsus kõigepealt saatma kaebekirja piirkonna presidendile. Kui sellele ei järgne mõistliku vastust ega reaktsiooni, saab valitsus Senati lihtenamuse heakskiidu järel volitused teha kõik oma võimaluste piires, et taastada seaduspärane võim piirkonnas.

 Ajalugu 

 Eellugu 
Pärast Napoleoni sõdasid juhtisid Hispaania valitsust mitmed liberaalsed valitsused, mis tsentraliseerisid riiki ja üritasid riigi piirkondlikku mitmekesisust ühtlustada. See põhjustas rahutusi, eriti Kataloonias ja Baskimaal, mis arenesid ülejäänud Hispaaniast kiiremini. 

1874. aastal välja kuulutatud Hispaania vabariik soosis detsentraliseerimist ja suurt vabadust Hispaania provintsides, kuid keskvõimu nõrgenemisest tekkinud kaoses taastati riigis põhiseaduslik monarhia juba 1875. aastal. Tsentraliseeritud valitsemine jätkus, kuid mitmetes piirkondades tekkisid kohaliku võimu suurendamist taotlevaid liikumisi. 

Pärast teise Hispaania Vabariigi väljakuulutamist 1931. aastal kinnitati Kataloonia autonoomia statuut 1932. aastal, Baskimaa ja Galicia omad 1936. aastal. Piirkondadel oli piiratud võim hariduses, politseikorra tagamisel ja maksudes. Ühtlasi kuulutati kohalik keel ametlikuks keeleks ja raadio ning ajalehed said tegutseda kohalikus keeles. Hispaania valitsusele jäi kontroll relvajõudude, välispoliitika ja tollimaksude üle. 

1939. aastal Hispaania kodusõja võitnud Franco režiim ei soosinud piirkondlikku autonoomiat ja tühistas statuudid. Franco võimu ajal oli Hispaania taas tsentraliseeritud ja piirkondlikke omapärasid ja rahvuseid üritati täielikult tasalülitada ülejäänud Hispaaniaga. Demokraatliku opositsiooni jaoks sai piirkondlik autonoomia aga üheks põhinõudeks. 

pisi|Hispaania autonoomsed piirkonnad on omakorda jagatud ajaloolisteks rahvusteks|280x280px

 Autonoomsete piirkondade kujunemine 
Diktatuuri lõpp 1975. aastal, millele järgnesid demokraatia taastamine Hispaanias ja 1978. aastal vastu võetud uus põhiseadus, kehtestas tänaseni kehtima jäänud süsteemi, mille järgi taasloodi detsentraliseeritud Hispaania. Uus konstitutsioon oli siiski poliitiline kompromiss parempoolsetega: Hispaania defineeriti ühe poliitilise rahvusena, mis delegeerib suveräänsust ülevalt poolt regionaalsetele üksustele ja kuulutab "Hispaania rahvuse lahutamatut ühtsust". Samuti tekitas konflikti piirkondade eristamine, sest põhiseadus eristab teises vabariigis autonoomia saavutanud piirkondi ülejäänud Hispaaniast. Selline eristamine on tekitanud vastuolusid ja piirkonnad näevad vaeva, et samuti saavutada ajalooline rahvuse seisus. 

Eriti soositi juba enne Francot autonoomiat omanud piirkondade isehaldamise taastamist: Kataloonia ja Baskimaa autonoomia statuudid kinnitati 1979. aasta detsembris, Galicia oma 1981. aasta aprillis. Ülejäänud piirkonnad pidid autonoomia omandama niiöelda aeglast teed pidi. Esimesed viis aastat olid piirkondade õigused ja volitused piiratud ja nad olid vastutavad vaid linnaplaneerimise, riigihangete, eluasemepoliitika, keskkonnakaitse, kultuuri- ja spordiküsimuste, turismi, tervishoiu ja sotsiaalhoolekandepoliitika eest. 

1983. aastaks oli Hispaanias välja kujunenud 17 autonoomset piirkonda. Võimaluse erandkorras tavapärasest kiiremini täielik autonoomia omandada anti veel Andaluusiale, kus toimusid mitmed omavalitsust nõudvad meeleavaldused. Kuigi lõpuks võimaldati kõigile piirkondadele jõuda täieliku autonoomiani, on tegelikult kujunenud piirkondade volitused ja õigused väga erinevateks, sõltuvaks sellest, millised on olnud kokkulepped keskvalitsusega. Näiteks said Baskimaa ja Navarra 1979. aastal loa kohalike maksutulude korjamiseks, Kataloonia too hetk aga mitte. 

1995. aastal lisandusid ennasthaldavate haldusüksustena kaks autonoomset linna: Aafrikas asuvad ja ülejäänud Hispaaniast ära lõigatud Ceuta ja Melilla. 21. sajandil on Hispaania autonoomsed ringkonnad jätkuvalt väga erinevate volitustega. Eriti Kataloonia ja Andaluusia on vaidlustes keskvalitsusega nõudnud suuremaid õigusi. Üks viimaseid suuremaid muutuseid toimus 2006. aastal, mil Cortes andis Katalooniale suuremad õigused, tunnustades piirkonda ka rahvusena. 

 Vaata ka 

 Hispaania haldusjaotus
 Provints (Hispaania)

 Viited